Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: 1997. évi CXXXII. törvényben meghatározott külföldi
Paragraph Index: 547

72. § A Bt. 38. §-ának (3) bekezdése helyébe a következõ rendelkezés lép: „(3) Az ingatlan rendeltetésszerû használatát akadályozó bányászati létesítmények, szállítóvezetékek, a kutatási mûveletekhez szükséges berendezések elhelyezése céljára — megállapodás hiányában — a bányavállalkozó az ingatlan használatára az építés, kutatás végzéséhez, annak befejezéséig szolgalom alapítását igényelheti. Az okozott kárt a bányakárokra vonatkozó szabályok szerint kell megtéríteni. Az ingatlan rendeltetésszerû használatát akadályozó bányászati létesítmények és szállítóvezetékek üzemeltetése — beleértve az üzemelés megszüntetésével járó tevékenységet is — idõtartamára a bányavállalkozó kártalanítás ellenében szolgalmi jog alapítását igényelheti. A szolgalom alapján a bányavállalkozó jogosult a tevékenység végzéséhez szükséges mértékben az ingatlan igénybevételére, különösen ellenõrzés, javítás, karbantartás, kapacitás-fenntartás és -bõvítés, az üzemelés, a biztonság fenntartása, az üzemzavar megelõzése és elhárítása érdekében szükséges intézkedések végrehajtására. Az ingatlan igénybevétele során esetenként okozott kárt a bányakárokra vonatkozó szabályok szerint kell megtéríteni. A szolgalom szerinti korlátozással megegyezõen kell az ingatlanban keletkezett hátrányt kiegyenlíteni. A szolgalom alapításáról, továbbá a kártalanítás módjáról és mértékérõl a bányavállalkozónak az ingatlan tulajdonosával (kezelõjével, használójával) ajánlat megküldésével kell az egyezség létrehozását megkísérelnie. Megegyezés hiányában a szolgalom alapítását és az annak fejében járó kártalanítást a megyei, fõvárosi közigazgatási hivatal vezetõje állapítja meg. A megyei, fõvárosi közigazgatási hivatal vezetõjének határozata ellen államigazgatási úton fellebbezésnek helye nincs. A szolgalom alapítását, annak jogalapját és mértékét elrendelõ határozat kézhezvételét követõ 30 napon belül a kártalanítást sérelmezõ fél annak megváltoztatását kérheti a bíróságtól. A megállapodáson és a hatósági határozaton alapuló jog a Ptk. 108. és

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes